Решение на Общия съд от 17 януари 2017 г. — Cofely Solelec и др./Парламент
(Дело T-419/15)1
(Обществени поръчки за строителство — Процедура за възлагане на обществени поръчки — Разширяване и модернизиране на сграда Konrad Adenauer в Люксембург — Отмяна на процедурата за възлагане на обществена поръчка — Задължение за мотивиране — Стойност на поръчката — Явна грешка в преценката)
Език на производството: френски
Страни
Жалбоподатели: Cofely Solelec (Еш-сюр-Алзет, Люксембург), Mannelli & Associés SA (Бертранж, Люксембург), Cofely Fabricom (Брюксел, Белгия) (представител: S. Marx, avocat)
Ответник: Европейски парламент (представители: L. Chrétien и M. Mraz)
Предмет
Искане на основание член 263 ДФЕС за отмяна на решенията, съдържащи се в писма с номер D(2015) 24297 и D(2015).28116 на Генерална дирекция за инфраструктури и логистика на Европейския парламент, съответно от 29 май и 11 юни 2015 г., с които жалбоподателите са уведомени за отмяната на процедура за обществена поръчка INLO-D-UPIL-T-14-A04 за възлагане на партида 75 „Електричество – енергия“ по „Проект за разширяване и модернизиране на сграда Konrad Adenauer в Люксембург (Люксембург)“
Диспозитив
Отхвърля жалбата.
Осъжда Cofely Solelec, Mannelli & Associés SA и Cofely Fabricom да заплатят съдебните разноски.
____________
1 ОВ C 337, 12.10.2015 г.